În luna martie a acestui an am avut puţin peste 216.000 de beneficiari de venit minim garantat, arată cele mai recente date centralizate de Agenţia Naţională pentru Plăţi şi Inspecţie Socială (ANPIS), consultate de Economica.net. Acesta este cel mai scăzut nivel al numărului de beneficiari de ajutor social din octombrie 2013 încoace, arată datele oficiale ale ANPIS, studiate şi comparate de Economica.net.

În octombrie 2013 am avut aproape 215.000 de beneficiari de ajutor social, potrivit datelor Agenţiei Naţionale pentru Plăţi şi Inspecţie Socială, consultate de Economica.net. Începând din noiembrie 2013, numărul persoanelor care au primit ajutor social a crescut, situându-se în fiecare lună până în februarie 2018 inclusiv, peste nivelul din luna martie a acestui an (adică puţin peste 216.000 de beneficiari).

În perioada noiembrie 2013 - martie 2018 au avut vârfuri anuale de creştere a numărului de persoane care au luat ajutor social în:

decembrie 2014, cînd am avut circa 250.800 de beneficiari;

în martie 2015, cînd ajutorul social plătit de stat a ajuns la 257.000 de oameni;

în aprilie 2016, cu aproximativ 251.650 de beneficiari de venit minim garantat;

în ianuarie 2017, cînd au fost plătiţi aproape 249.200 de oameni cu ajutor social, potrivit datelor oficiale ale Agenţiei Naţionale pentru Plăţi şi Inspecţie Socială, consultate şi comparate de Economica.net.

Cîţi bani au luat

În luna martie a acestui an am avut puţin peste 216.000 de beneficiari de ajutor social. Peste 275 de lei a fost, în medie, valoarea ajutorului social acordat de stat, arată datele ANPIS, pe care le-am consultat.

În total, ANPIS a plătit ajutoare sociale în valoare de aproape 59,5 milioane de lei în luna martie 2018, potrivit datelor Agenţiei, analizate de Economica.net.

Spre comparaţie, în octombrie 2013 am avut peste 214.900 de beneficiari de ajutor social. 217 lei au luat, în medie, de la stat beneficiarii de venit minim garantat, potrivit datelor ANPIS consultate de publicaţia noastră.

În total, în octombrie 2013, Agenţia Naţională pentru Plăţi şi Inspecţie Socială a plătit ajutoare sociale de peste 46,63 milioane de lei, arată datele ANPIS, pe care le-am analizat.

loading...